**ELŐTERJESZTÉS**

**Szombathely Megyei Jogú Város Közgyűlése Egészségügyi Szakmai Bizottságának 2015. június 17-i ülésére**

**Javaslat**

**Szombathely Megyei Jogú Város Kábítószerügyi Egyeztető Fóruma pályázatának támogatására**

Az Emberi Erőforrások Minisztériuma megbízásából a Nemzeti Család- és Szociálpolitikai Intézet az államháztartásról szóló 2011. évi CXCV. törvény és az államháztartásról szóló törvény végrehajtásáról szóló 368/2011. (XII.31.) Korm. rendelet alapján nyílt pályázatot hirdetett a Kábítószerügyi Egyeztető Fórumok működési feltételeinek biztosítására, valamint a kábítószer-probléma kezelését célzó helyi stratégiák megvalósulásának előmozdítására. A pályázat kiírására 2015. április 15-én került sor, így az érintett bizottság Szombathely Megyei Jogú Város Kábítószerügyi Egyeztető Fóruma pályázati szándékát és annak feltételeit nem tudta megtárgyalni.

Szombathely Megyei Jogú Város Kábítószerügyi Egyeztető Fóruma KAB-KEF-15-A-22669 egyedi azonosító számon pályázatot nyújtott be. A pályázati felhívás 3. pontja értelmében a pályázónak kötelezően 10% önrészt kell biztosítani. Szombathely Megyei Jogú Város Kábítószerügyi Egyeztető Fóruma 700.000,- Ft támogatási összeget igényelt, amely alapján a biztosítandó önrész 70.000,- Ft.

Kérem a Tisztelt Bizottságot, hogy a fent megnevezett pályázat sikeressége érdekében az önrészt biztosítani szíveskedjen, amelynek következtében nem csak Szombathely Megyei Jogú Város Kábítószerügyi Egyeztető Fórumának működése, hanem a Nemzeti Drogellenes Stratégiában megfogalmazottak (a tiszta tudat és a józanság fontosságára való nevelés, az egészséges életmód kultúrájának fejlesztése, az informális, valamint a közösségi részvétel erősítése, valamint a szenvedélybetegségek arányának csökkentése) is biztosítva lesznek.

Szombathely, 2015. június 17.

|  |
| --- |
| ……………………………. |
| **(: Dr. Bencsics Enikő :)** |

**HATÁROZATI JAVASLAT**

**…/2015. (VI.17.) ESzB. számú határozat**

Szombathely Megyei Jogú Város Közgyűlésének Egészségügyi Szakmai Bizottsága Szombathely Megyei Jogú Város Kábítószerügyi Egyeztető Fóruma pályázatának támogatása című előterjesztést megtárgyalta és a KAB-KEF-15-A-22669 egyedi azonosító számú pályázat önrészét (70.000-, Ft) Szombathely Megyei Jogú Város Önkormányzata Közgyűlésének 15/2015. (IV.22.) önkormányzati rendelete az önkormányzat 2015. évi költségvetéséről szóló 11/2015. (III.04.) rendelet módosításának Egészségügyi ágazat kiadásai „Egyéb rendezvények” tételsora terhére biztosítja.

**Felelősök:** Dr. Kecskés László, az Egészségügyi Szakmai Bizottság elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adóosztály vezetője)

**Határidő:** folyamatos